**Érsekhalma Község Önkormányzat Képviselő-testületének**

**3./2017. (II.14. ) önkormányzati rendelete   
a házasságkötés engedélyezéséről, díjtételeiről és az anyakönyvvezetőt megillető díjakról**

Érsekhalma Község Önkormányzat Képviselő-testülete az Alaptörvény 32. cikk (2) bekezdésben meghatározott eredeti jogalkotói hatáskörében, továbbá az Alaptörvény 32. cikk (1) bekezdés a) pontjában felhatalmazás alapján; a Magyarország helyi önkormányzatairól szóló 2011. évi CLXXXIX. törvény 13.§ 8. pontjában meghatározott feladatkörében eljárva, és az anyakönyvi eljárásról szóló 2010. évi I. törvény 96.§ -ban kapott felhatalmazás alapján a következőket rendeli el:

1. **Általános rendelkezések**

1.§ (1) A rendelet hatálya Érsekhalma Község Önkormányzat illetékességi területén történő házasságkötés eljárásai kapcsán, az e rendeletben megjelölt szolgáltatásokat igénybe vevőkre, valamint Nemesnádudvari Közös Önkormányzati Hivatalban, (továbbiakban: hivatal) anyakönyvvezetői feladatokat ellátó köztisztviselőkre terjed ki.

2.§ (1) A Nemesnádudvari Közös Önkormányzati Hivatalban a házasságkötések megtartásához – a megrendelésnek megfelelően – térítésmentesen, illetve térítési díj ellenében szolgáltatást biztosít.

(2) A hivatal térítésmentesen biztosítja a hivatali helyiségben, hivatali munkaidőben történő házasságkötés megtartását.

(3) A hivatal térítés ellenében biztosítja a hivatali munkaidőn túl, illetve a hivatali helyiségben és hivatali helyiségen kívül történő házasságkötés megtartását.

(4) E rendelet alkalmazásában

1. hivatali helyiség: Nemesnádudvari Közös Önkormányzati Hivatal Érsekhalmi Kirendeltsége Tanácskozóterme (6348 Érsekhalma, Fő u. 22. ).
2. hivatali munkaidő: a Nemesnádudvari Közös Önkormányzati Hivatal Szervezeti és Működési Szabályzatában meghatározott munkarend.
3. **A hivatali munkaidőn túl, illetve a hivatali helyiségen kívül történő házasságkötés engedélyezése**

3.§ (1)[[1]](#footnote-1)

(2) A hivatali munkaidőn túl és a hivatali helyiségen kívül történő házasságkötés engedélyezésére irányuló kérelmet az anyakönyvi esemény bejelentésével egyidejűleg, írásban kell benyújtani.

(3) A hivatali helyiségen kívüli házasságkötés engedélyezése előtt, az anyakönyvvezetői feladatokat ellátó köztisztviselő köteles megtekinteni a helyszínt.

(4) A hivatali helyiségen kívüli helyszínen házasságkötés csak akkor engedélyezhető, ha a házasságkötés létesítésének a törvényben és az e rendeletben előírt feltételei fennállnak és az eseményhez méltó körülmények biztosítottak.; azaz, ha a házasuló felek nyilatkoznak arról, hogy

1. a tanúk és – ha szükséges – tolmács jelenlétét biztosítják
2. gondoskodnak az anyakönyvvezető helyszínre és hivatali helységbe való utaztatásáról, és
3. a hivatali helységen kívüli helyszínen történő lebonyolítást lehetetlenné tevő körülmények bekövetkezte esetére a házasságkötésre alkalmas helységet jelölnek meg.

(5) A jegyző a hivatali munkaidőn túli, valamint a hivatali helyiségen kívüli házasságkötés engedélyezéséről az anyakönyvvezető javaslatának figyelembe vételével dönt.

(6)[[2]](#footnote-2)

1. **A hivatali munkaidőn túl, illetve a hivatali helyiségben és helyiségen kívül történő házasságkötés díja**

4.§ (1) Amennyiben az anyakönyvi esemény hivatali munkaidőn túl és hivatali helyiségben történik, a többletszolgáltatásért 9.000,-Ft térítési díjat kell fizetnie a megrendelőnek eseményenként.

(2) Amennyiben a házasságkötés hivatali munkaidőben és hivatali helyiségen kívül történik a többletszolgáltatásért 15.000,-Ft térítési díjat kell fizetnie a megrendelőnek eseményenként.

(3) Amennyiben az anyakönyvi esemény hivatali helyiségen és hivatali munkaidőn kívül történik, a többletszolgáltatásért 30.000,-Ft térítési díjat kell fizetnie a megrendelőnek eseményenként.

(4) A szolgáltatási díjfizetési kötelezettség a hivatal házi pénztárába történő készpénz befizetésével teljesíthető, legkésőbb a házasságkötést megelőző 8. napon. Az erről szóló bizonylat másolatát az anyakönyvvezetői feladatokat ellátó köztisztviselőnek át kell adni.

(5) A befizetett díjat vissza kell fizetni, amennyiben a házasságkötés a hivatal hibájából nem jön létre, illetve ha a jegyző a házasságkötés engedélyezésére vonatkozó határozatát visszavonja.

(6) [[3]](#footnote-3)A házasuló személy közeli halállal fenyegető egészségi állapota esetén, valamelyik fél lakásában lebonyolított házasságkötés esetén a jegyző a térítési díjfizetési kötelezettség alól - jövedelemi viszonyokra tekintet nélkül - felmentést ad.

1. **Az anyakönyvvezető díjazása**

5.§ (1) A hivatali munkaidőn kívül, hivatali helyiségben történő házasságkötésnél közreműködő anyakönyvvezetői feladatokat ellátó köztisztviselő – választása szerint – a kormánytisztviselők jogállásáról szóló 2011. évi CXCIX. törvényben (továbbiakban: Kttv.) meghatározott szabadidő helyett eseményenként, bruttó 9.000,-Ft összegű díj illeti meg.

(2) A hivatali munkaidőn és hivatali helyiségen kívül történő házasságkötésnél közreműködő anyakönyvvezetői feladatokat ellátó köztisztviselőt – választása szerint – a Kttv-ben meghatározott szabadidő helyett, eseményenként bruttó 15.000,-Ft összegű díj illeti meg.

1. **Átmeneti és záró rendelkezések**

6.§ (1) E rendelet rendelkezéseit a hatályba lépését követően bejelentett házassági szándék bejelentése alapján indult eljárásokban kell alkalmazni.

(2) A Rendelet hatálybalépésével, hatályát veszti Érsekhalma Község Önkormányzat Képviselő-testületének az anyakönyvi eljárás egyes díjairól szóló 5/2011. (III.18.) számú önkormányzati rendelete.

(3) E rendelet a kihirdetést követő napon lép hatályba.

Érsekhalma, 2017. február 2.

Horváth Roland Károly Kucsoráné dr. Drégelyi Zita

polgármester jegyző

A rendelet kihirdetve: 2017. február 14. napján

Kucsoráné dr. Drégelyi Zita  
 jegyző

Iktatószám:……………….. 1. számú melléklet

a ……./2017. (.. ..) önkormányzati rendelethez

**KÉRELEM**

**hivatali munkaidőn kívüli/hivatali helyiségen kívüli**

**házasságkötés engedélyezéséhez**

Alulírottak kérjük a házasságkötésünk hivatali munkaidőn/hivatali helyiségen kívüli \* engedélyezését.

A házasuló felek adatai:

Menyasszony

név:………………………………………………………………………………………………

születési hely, idő: ………………………………………………………………………………

anyja neve: ……………………………………………………………………………………...

Lakcím/kézbesítési cím: ………………………………………………………………………...

Vőlegény

név:………………………………………………………………………………………………

születési hely, idő: ………………………………………………………………………………

anyja neve: ……………………………………………………………………………………...

Lakcím/kézbesítési cím: ………………………………………………………………………...

A házasságkötés tervezett időpontja:……………………………………………………………

A házasságkötés helyszíne: ……………………………………………………………………...

Alulírottak a helyi rendeletben megállapított díj befizetését vállaljuk.

Alulírottak a házasságkötés hivatali helyiségen kívüli lebonyolítása esetén tudomásul vesszük, hogy az anyakönyvvezető a házasságkötésnél kizárólag akkor működik közre, ha

1. a tanúk – és, ha szükséges – tolmács jelenlétét biztosítjuk
2. gondoskodunk a házasságkötés létesítésének méltó kereteiről
3. gondoskodunk az anyakönyvvezető helyszínre és a hivatali helyiségbe való utazásáról
4. a hivatali helyiségen kívüli házasságkötést lehetetlenné tevő körülmény bekövetkezte esetére a házasság megkötésére alkalmas helyszínként ……………………………………………………………………………jelöljük meg.

Tudomásul vesszük, hogy a fenti feltételek teljesülésének hiányában az anyakönyvvezető az At. 18 § (4) bekezdése értelmében az engedélytől függetlenül megtagadhatja a házasságkötésénél való közreműködést.

A kérelem engedélyezése esetén fellebbezési jogunkról lemondunk.

Érsekhalma, ………… év ……………….hónap ……… nap

………………………………. ……………………………….

Menyasszony Vőlegény

Az engedély kibocsátását javaslom / nem javaslom \*

……………………………......

közreműködő anyakönyvvezető \* *a kívánt rész aláhúzandó*

1. Hatályon kívül helyezte a 7/2017. (IV.27.) önkorm. rendelet Hatályos: 2017. április 28.naptól [↑](#footnote-ref-1)
2. Hatályon kívül helyezte: 7/2017. (IV.27.) önkorm. rendelet Hatályos: 2017. április 28. naptól [↑](#footnote-ref-2)
3. Módosította: 7/2017. (IV.27.) önkorm. rendelet Hatályos: 2017. április 28.naptól [↑](#footnote-ref-3)